เปลี่ยนวิธีคิด ปรับเปลี่ยนพฤติกรรม
เมื่อไหร่ที่คุณคิดและวางแผนที่จะพูดอะไรก็ตามที่จะทำให้คุณเสียดายที่หลังว่าไม่น่าทำลงไป คุณควรเก็บคำพูดเหล่านั้นไว้ในใจ ถ้าสิ่งที่คุณคิดจะพูดไม่เกิดประโยชน์ ไม่ทำให้อะไรดีขึ้นมาก็ควรหยุดคิดสักนิดว่าอะไรกันแน่ที่คุณอยากแสดงออกมา ถ้าคุณมัวแต่คิดมากหรือมีแต่ความคิดลบๆ ลองคิดถึงอะไรที่มีความสุขหรือสงบแทนดีกว่า  ลองแทนที่ความคิดลบๆ ของคุณด้วยความคิดแง่บวก ยกตัวอย่างเช่น ถ้าคุณสอบตก แทนที่จะพูดว่า “ยังไงก็สอบตกอยู่ดี จะสนใจทำไม” ให้คิดว่า “ครั้งที่ผ่านมาทำได้ไม่ค่อยดีเลย ถ้าครั้งหน้าตั้งใจอ่านมากกว่านี้ ต้องได้คะแนนดีขึ้นแน่นอน” การยอมรับเป็นการควบคุมสถานการณ์ ไม่ใช่การยอมแพ้ต่อปัญหา บอกตัวเองว่าคุณต้องการพัฒนาชีวิตตนเองในหลายๆ ด้าน ในขณะที่คุณพัฒนาตัวเองก็ต้องยอมรับในสิ่งที่คุณเป็นด้วย การฝึกยอมรับตนเองทำได้ดังนี้:  เขียนข้อดีหรือจุดแข็งของตัวเองเป็นข้อๆ คุณอาจจะให้เพื่อนและครอบครัวเขียนสิ่งที่พวกเขาคิดว่าเป็นจุดแข็งของคุณด้วยก็ได้ ถ้าคุณไม่เชื่อว่าตัวเองสามารถเปลี่ยนผลลัพธ์ในปัจจุบันหรืออนาคตได้ คุณคงไม่มาทำอะไรแบบนี้หรอก แต่ถ้าคุณเชื่อว่า “ฉันเชื่อว่าฉันเปลี่ยนมันได้อย่างแน่นอน” คุณจะเห็นโอกาสที่จะเปลี่ยนอันเต็มไปด้วยความหวังและความศรัทธาในการเริ่มต้นและความสำเร็จที่จะเกิดขึ้น ความเชื่อแบบนี้เรียกว่า “ความสมปรารถนาแห่งการทำนาย” กล่าวคือคิดอะไรก็ได้อย่างนั้นนั่นเอง  ความแน่นอนที่คุณจะสามารถเปลี่ยนแปลงจิตใจของคุณเองได้ขึ้นอยู่กับความเข้าใจและเทคนิกต่างๆ ด้านล่างนี้ที่สามารถนำไปใช้พัฒนาตนเองได้ ถ้าหลีกเลี่ยงได้ก็ไม่ควรพูดถึงสิ่งที่ไม่ดี มีผลการศึกษาระบุว่าการให้อภัยผู้อื่นเป็นผลดีต่อสุขภาพจิตใจและความเป็นอยู่ของคนที่ให้อภัย ดังนั้นถ้ามีใครมาทำอะไรไม่ดีต่อคุณ พยายามยอมรับสถานการณ์นั้นและให้อภัยเขาจะดีที่สุด ถ้าต้องฝืนยิ้ม ก็ยิ้มไปซะ อย่าไปพูดถึงมันจะดีที่สุด   วิธีการให้อภัยใคร คุณอาจจะพูดว่า “สิ่งที่คุณทำมันทำให้ฉันเสียใจมากๆ แต่ฉันรู้ว่าเราทุกคนทำผิดได้ทั้งนั้น และคุณก็ดูเสียใจกับเรื่องนี้มาก มันอาจจะใช้เวลาสักพักกว่าที่เราจะกลับมาเป็นปกติ แต่ฉันให้อภัยคุณแล้ว” ย้ำเรื่องนี้กับคนอื่น พยายามเอาใจเขามาใส่ใจเราอาจจะช่วยให้คุณตระหนักได้ว่ามนุษย์ต่างก็ทำผิดพลาดกันทั้งนั้น เหมือนที่คุณก็เคยทำผิด คนอื่นก็ทำผิดได้เช่นกัน พบผู้เชี่ยวชาญด้านสุขภาพจิตที่เชื่อถือได้ เช่น จิตแพทย์ นักจิตวิทยา นักสังคมสงเคราะห์ที่มีใบรับรอง บุคคลเหล่านี้ได้รับการฝึกเทคนิกสำหรับการพัฒนาจิตใจให้แก่คนที่เข้ามาขอคำปรึกษา เทคนิกเหล่านั้นได้แก่วิธีกำจัดการมองโลกแง่ลบและการฝึกคิดแง่บวก  ความคิดที่เชื่อว่าคนที่มีป่วยทางจิตเท่านั้นที่จะต้องไปพบจิตแพทย์เพื่อรับการบำบัดเป็นความคิดที่ผิด ถ้าคุณอยากฝึกสุขวิทยาทางจิตที่ดี คุณก็สามารถไปพูดคุยกับจิตแพทย์ได้ ความเครียดอาจเป็นปัจจัยหลักที่นำไปสู่ความรู้สึกและความคิดที่ไม่ดี คุณสามารถลดความเครียดได้ด้วยการสาเหตุและการทำงานของมัน ด้วยการเล่นโยคะหรือการออกกำลังอื่นๆ ก็ได้ กลุ่มช่วยเหลืออาจช่วยลดผลกระทบจากความเครียดได้ และอย่าลืมใช้เวลาดีๆ อยู่กับครอบครัวและเพื่อน ถ้าคุณรู้ตัวว่ากำลังมีความคิดลบๆ ให้เบี่ยงเบนความสนใจออกมาซะ เพราะมันอาจจะทำให้คุณเปลี่ยนใจและมีสุขวิทยาทางจิตที่ดีขึ้น การเบี่ยงเบนความสนใจทำได้ดังนี้:  ถูนิ้วและจดจ่ออยู่กับความรู้สึกที่เกิดขึ้น จดจ่ออยู่กับเนื้อสัมผัสระหว่างนิ้วและอุณหภูมิที่คุณรู้สึก หายใจเข้าออกลึกๆ โดยเฉพาะการหายใจเข้าต้องหายใจเข้าประมาณ 5 วินาที อั้นไว้สักครู่แล้วค่อยหายใจออกช้าๆ วิธีหนึ่งที่สามารถกำจัดสุขวิทยาทางจิตที่ไม่ดีได้คือการฝึกสุขภาพจิตให้ดี การศึกษาแสดงให้เห็นว่าการให้เงินหรือเวลาแก่ผู้อื่นสามารถสร้างความสุขให้กับเราได้ ปัจจัยสำคัญหลักสองอย่างนี้นำไปสู่ผลลัพธ์แห่งสุขวิทยาทางจิตที่ดีให้กับตัวคุณเอง   ดังนั้นการกำจัดสุขวิทยาทางจิตที่ไม่ดีสามารถทำได้โดยการช่วยเหลือผู้อื่น มีหลากหลายวิธีที่คุณสามารถช่วยผู้อื่นได้ เช่น ช่วยเหลือคนแปลกหน้าที่ต้องการความช่วยเหลือ ใช้เวลาในสถานรับคนไร้บ้านหรือให้อาหารให้เงินคนจรจัด วิธีที่น่าสนใจอีกวิธีคือการฝึกให้ตัวเองยิ้มวันละหลายๆ ครั้ง แม้ว่าคุณจะไม่อยากยิ้มก็ตาม ผลการศึกษาระบุว่าการฝึกกล้ามเนื้อบนใบหน้าโดยการยิ้มสามารถช่วยให้อารมณ์ดีได้  วิธีที่จะทำให้คุณยิ้มได้ในเวลาที่ไม่อยากก็คือการคาบดินสอ มันจะทำให้คุณยิ้มยิงฟันได้เอง การปลดปล่อยความรู้สึกแย่ๆ เป็นสิ่งสำคัญไม่เช่นนั้นคุณอาจจะเก็บกดและทำให้เกิดสุขภาพจิตที่ไม่ดี วิธีการปลดปล่อยความโกรธออกมาอย่างเหมาะสมทำได้ดังนี้:   เขียนโน้ตถึงคนที่คุณโกรธแต่อย่าให้ใครอ่าน เขียนเสร็จให้ฉีกและเผาทิ้ง การทำแบบนี้ทำให้คุณได้ปลดปล่อยอารมณ์แย่ๆ ออกมาโดยที่ไม่ทำร้ายใคร ไปออกกำลังหนักๆ จะช่วยให้คลายความโกรธได้ การวิ่งเหยาะๆ นานๆ ก็ช่วยได้เช่นกัน ลองนึกถึงเรื่องตลก คิดถึงสถานการณ์ที่เกิดขึ้นว่ามีอะไรน่าขำบ้าง อย่างที่นักแสดงตลกยิ่งใหญ่หลายๆ คนบอกไว้ว่าแทบทุกเรื่องเป็นเรื่องตลกได้ถ้าเรามองในมุมที่ต่างออกไป ลองมองสิ่งที่ทำให้คุณโกรธในมุมตลกๆ อาจจะช่วยลดความโกรธลงได้ เราเรียนรู้และซึมซับหลายๆ อย่างจากคนใกล้ตัว  ใช้ประโยชน์จากสิ่งนี้และใช้เวลากับคนที่คุณเห็นว่ามีสุขภาพจิตดี มองหาคนที่มองโลกแง่บวก ไม่ตัดสินคนอื่นง่ายๆ และตื่นเต้นกับชีวิตเสมอ  แต่อย่าลืมว่าอารมณ์ลบๆ มันก็เป็นส่วนหนึ่งของชีวิต ไม่มีใครมีความสุขตลอดเวลาหรอก บางครั้งความเศร้าหรือความโกรธก็เกิดขึ้นได้ คนที่มีสุขภาพจิตดีคือคนที่รู้ว่าจะจัดการกับอารมณ์เหล่านั้นยังไง คุณสามารถหาอะไรใหม่ๆ ทำได้ดังนี้:   ลองเข้าร้านกาแฟใหม่ๆ แทนที่จะไปแต่ร้านเดิมๆ พูดคุยกับคนแปลกหน้า ทำกิจกรรมใหม่ๆ เรียนดนตรี ทำอะไรก็ได้ที่คุณสนใจและทำให้คุณสนุกไปกับมัน
หลีกเลี่ยงความคิดและการกระทำแง่ลบ. ยอมรับสถานการณ์และยอมรับในสิ่งที่คุณเป็น. เชื่อมั่นว่าคุณจะสามารถเปลี่ยนความคิดได้. ให้อภัยและลืมมันไปซะ. พบจิตแพทย์. เครียดให้น้อยลง. เบี่ยงเบนความสนใจออกจากความคิดลบๆ. ช่วยเหลือผู้อื่น. ยิ้ม. แสดงความโกรธในทางที่เหมาะสม. คบกับคนที่มีสุขภาพจิตดี. ลองทำสิ่งใหม่ๆ ทุกอาทิตย์ลองออกไปเก็บเกี่ยวประสบการณ์ใหม่ๆ ซึ่งจะช่วยให้ชีวิตไม่น่าเบื่อและทำให้สุขภาพจิตที่ไม่ดีไม่มาย่างกราย.
https://www.wikihow.com/Overcome-Bad-Mental-Hygiene https://www.wikihow.com/Overcome-Bad-Mental-Hygiene
Changing Your Thoughts Improvements by Behavior